《赠郡相黄葵初暂还宜阳二章 其二》
明代·张萱

合江春暖片帆开，长啸一声归去来。身退何妨共分谤，功高自足起群猜。

拂衣且暂寻初服，高枕休坚卧草莱。圣代只今求故剑，徼天旧衮去仍回。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。